
1  MAURICIO  HAUPTIO 

x  .  Rutilii  Lupi  de  figuris  libellus  utrum  modo  verborum  an 
etiam  sententiae  schemata  amplexus  fuerit,  magnopere  dubitari 
potest.  Rutilium  enim  eas  figuras  quae  supersunt  verborum 
ordini  adnumerasse  demonstravit  in  quaestionibus  Rutilianis 
Vratislaviae  a.  1860  editis  Gustavus  Dzialasius.  scilicet  Quinti- 
lianus  libro  nono  postquam  alias  verborum  figuras  commemora- 
vit,  etiam  eas,  quas  ut  alteri  ordini  nimirum  sententiarum  ad- 
scribat  forsitan  aliquis  induci  possit,  non  esse  illi  ordini  ab  ipso 
Rutilio  adnumeratas  his  verbis  confirmat  (3,99):  'item  Rutiiius 
(verborum  figuris  adiecit)  praeter  ea  quae  apud  alios  quoque 
sunt  Ttapou.o^oytav  avocyttouov  7)0o7i;ouav  SixatoXoY^v  7cp6XY)<|/iv 
yj3cpa"/CT7ipi(7{/.6v  [SpayjAoYiav  7capaGio'>7UYi<jiv  TuappTiaiav'.  sententiarum 
autem  Rutilii  schemata  quae  Quintilianus  IX,  2,106  enumerat 
in  illius  libello,  qualem  quidem  nos  habemus,  non  extant.  de 
anancaeo  sane  quod  ibi  commemoratur  agit  Rutilius  libro  1,20: 
sed  eam  figuram  ipse  Quintilianus  inter  verborum  schemata 
apud  Lupnm  esse  verbis  modo  allatis  asseverat.  simiiis.  diffi- 
cultas  de  antitheseos  schemate  exoritur,  quod  a  Rutilio  in  utro- 
que  genere  habitum  et  antitheton  vocatum  esse  idem  IX,  2,.  101 
exhibet.  neque  vero  repugnantia  eius  opinioni,  qui  verborum 
omnia  quae  extant  Rutilii  schemata  censeat,  invenias  nisi  ea 
quae  de  illis  duabus  figuris  apud  Fabium  leguntur.  quae  cum 
non  prorsus  vera  ratione  Dzialasius  illustrasse  videatur,  brevi 
retractemus.  itaque  ut  ab  antitheto  exordiamur :  quaeritur  utrum 
ea  figura  quam  11,16  Rutilius  describit  utriusque  generis  sit  an 
modo   alterius.    proferamus   autem   ipsam    descriptionem :    'anti- 

theton-  hoc  pluribus  modis  fieri  solet  et  habet  in  omni  genere 
orationis  summam  utilitatem.  quare  separatim  demonstranduin 
est  de  unoquoque  genere  eius.  unum  est,  cum  contrariae  res 
inter  se  conferuntur.  Charisii  — .  hoc  idem  fieri  potest  in  una 
persona,  ita  uti  fecit  Dinarchus  — .  est  autem  aliud  genus  huius, 
quod  in  eadem  sententia  priori  verbo  contrarium  quod  est  infert 
et  coniungi  solet.  Isidori  — .  aliud  est  item  quod  superiori  infertur. 
sed  consequenter,  ita  uti  fecit  Demetrius  Phalereus  — '  ut  appareat 
improbandos  esse  eos,  qui  duo  antitheti  genera  hic  descripta 
cognoscere  sibi  videantur.  iam  statim  enim  Rutilius  non  de 
utroque  genere  sed  de  unoquoque  demonstrandum  sibi  esse  dicit. 
praeterea  nequeunt  ea  quae  Rutilius  enumerat  in  duo  aut  bina 
genera  separari,  quornm  haec  verborum  schemati,  haec  senten- 
tiae  vindicentur.  tria  enim  non  quatuor  si  numerare  possum 
sunt  antitheti  genera  Rutiliana.  alterius  igitur,  non  utriusque  ge- 
neris  antitheton  Rutilii  est  neque  dubitari  potest,  cum  et  antece- 
dant  et  sequantur  verborum  figurae,  quin  et  ipsum  sit  schema 
elocutionis.  sed  anancaei  quoque  descriptio  ita  comparata  est, 
ut  de  duorum  generum  discrimine  Rutilium  appareat  non  cogi- 
tasse,  cum  dicat  I,  20  'hoc  schema  tunc  prodest  atque  omnis 
eius  utilitas  in  eo  est,  cum  volumus  ostendere  necessitudiuem 
aut  naturae  aut  temporis  aut  alicuius  personae'.  habemus  igi- 
tur  alterius  ordinis  figuram:  verborum  scilicet,  cum  inter  paro- 
mologiam  et  ethopoeiam  et  a  Quintiliano  commemoretur  et  ab 
ipso  Rutilio  posita  sit.  nimirum  ipsius  Rutilii  ordinem  in  enu- 
merandis  figuris  a  Quintiliano  observari  Dzialasius  animadvertit. 
itaque  valeto  anancaeum  illud,  quod  Fabius  sententiae  schema- 
tis  Rutilianis  nescio  num  recte  adnumeret.  dicit  enim  IX,2, 106 
'Rutilius  sive  Gorgias  (posuit  inter  lumina  sententiarum)  avay- 
Kaiov  ava(/.vY}<7tv  avOu:rocpopav  avTipp7)Giv  rcapau^visiv  •Trposx.OsTtv, 
quod  est  dicere  quid  fieri  oportuerit,  deinde  quid  factum  sit, 
evavTioTYixa,  unde  sint  £vi}i>[ryi(AaTa  JtaT  svavTitoatv,  ^STaXin^iv 
etiam,  quo  statu  Hermagoras  utitur'.  mirum  etiam  est,  quod 
Fabius  iterum  Gorgiae  post  Celsum  rationem  habet,  cum  de  eo 


iam  duabus  paragraphis  ante  satis  exposuerit:  mirum  praeterea, 
quod  laudavit  Rutilium  qui  transtulit,  cum  deberet  inventorem 
laudare  Gorgiam.  sed  missas  hic  faciamus  hasce  dubitationes : 
constat  enim  servatas  Rutilii  verborum  modo  figuras  esse.  at 
ubi  credamus  omnino  de  sententiae  figuris  Lupum  egisse? 

Ruhnkenio  quidem  satis  multum  videbatur  post  prioris  libri 
paragraphum  V  intercidisse,  ut  eas  figuras  Rutilianas,  quae  cum 
a  Quintiliano  commemorentur,  tamen  apud  Rutilium  non  in- 
veniuntur,  illic  tractatas  fuisse  suspicaretur.  at  quis  est,  qui 
Rutilium,  quem  duo  schematum  genera  agnovisse  e  Quintiliano 
elucet,  alterius  generis  figuras  medias  inter  alteras  tractasse 
concedat?  quod  quidem  in  carmine  illo,  quo  anonymus  quidam 
ex  ordine  alphabetico  figuras  rhetoricas  ita  enumerat,  ut  unius 
cuiusque  literae  schemata  ordinem  Rutilianum  servent,  avaz^aatv 
statim  avTc[ASTa(3o>/)  excipit:  inde  nihil  intellegitur  nisi  iam  ver- 
sificis  illius  temporibus  avTi</.STa(jo)^v  post  avaxAacsax;  schema 
scriptam  fuisse.  sed  rationem  neque  veram  neque  similem  verae 
habemus  ullam,  qua  liceat  contendere  fuisse  sententiae  figuras 
a  Rutilio  post  avaxAaaiv  ante  avTip.sTajjoV/iv  tractatas:  at  om- 
nino  tractatas  esse  eas  unde  scimus?  Quintilianus  enim  non  di- 
cit  ava[Avr,Giv  avOuTrocpopav  ceteras  tractatas  fuisse  a  Rutilio  sed 
modo  alteri  figurarum  generi  adscriptas.  adscribere  autem  ei 
generi  illas  figuras  Rutiiius  potuit  sive  in  praefatione  sive  ab- 
solutis  verborum  schematis,  ubi  de  figurarum  natura  communia 
quaedam  exponeret  et  singulas  enumeraret,  non  describeret. 
potuit  igitur  prohoemium  talia  complecti,  potuit  etiam  intercidere 
facillime,  cum  ad  vulgarem  discendi  usum  cetera  describe- 
rentur. 

Quod  si  cui  persuaderi  nequit,  tamen  certum  est  cum  de 
schematum  natura  tum  de  sententiae  et  elocutionis  distinctione 
Rutilio  sive  Gorgiae  probatam  non  fuisse  solemnem  ac  pleris- 
que  rhetoribus  usitatam  opinionem,  sed  singularem  quandam, 
cuius  explicationem  periisse  dolendum  est.  singularem  autem 
fuisse  Rutilianam  schematis  definitionem  inde  patet,  quod  Quin- 

tiliano  iudice  praeter  ea  quae  alii  quoque  habeut  multa,  quae 
Rutilius  elocutionis  schemata  esse  putavit,  omnino  schemata  non 
sunt.  eodem  Quintiliani  iudicio  quod  extat  IX,  3,  99  confirma- 
tur  alterum  illud  quod  diximus:  non  posse  Rutilii  figuris  di- 
stinctionem  elocutionis  et  sententiae  eam  accommodari,  quam 
et  Fabius  et  Graeci  auctores  exhibent.  qui  verborum  schemata 
ea  dicunt  esse,  quae  si  verba  mutes  tollantur,  sententiae  ea  quae 
quamvis  mutatis  verbis  serventur.  si  quis  vero  enucleare  velit, 
quae  ipsa  Rutilii  de  his  rebus  sententia  fuerit:  is  definitionem 
schematis  non  inveniet  nisi  utriusque  schematum  generis  de- 
scriptiones  coniungat,  primum  igitur  percontari  opus  est,  quid 
sententiarum  figurae  Rutilii  a  Quintiliano  commemoratae  inter 
se  commune  habeant,  deinde  cum  his  reliqua  Rutilii  schemata 
comparare. 

Sed  ut  anancaeum  Rutilii  a  Fabio  inter  utrumque  figurarum 
genus  commemoratum  praetermittamus:  tamen  quid  ille  ana- 
mnesin,  quid  anthypophoram  antirrhesin  parauxesin  proecthesin 
enantioteta  metalepsin  esse  voluerit,  accurate  non  potest  dici. 
anamneseos  nescio  an  ex  Isidoro  definitionem  subicere  Rutilio 
liceat,  quam  Iegimus  in  Halmii  rhetorum  corpore  521,  15  'anam- 
nesis  est  commemoratio  eius  rei  quam  oblitos  fuisse  nos  fingi- 
mus'.  omnino  autem  recordatione  sive  commemoratione  tali  ani- 
mum  audientium  is  qui  loquitur  magis  intendere  ad  id  studet 
quod  sibi  in  mentem  venire  dicit.  de  anthypophora  exponit  ano- 
nymus  carminis  auctor  v.  28,  cuius  descriptionem  e  Rutilio 
sumptam  esse  propterea  non  licet  contendere,  quia  haec  figura 
apud  eum  post  omnes  eas  Rutilii  quae  A  litera  incipiunt  tracta- 
tur.  sed  fit  relatio,  ut  eius  interpretatione  utamur,  si  quis  quae 
sibi  adversa  sint  referat:  refellendo  autem  iniectas  eiusmodi 
dubitationes  oratores  confirmare  suas  sententias  et  audieutibus 
comprobare  student.  quae  figura  quo  differat  ab  autirrhesi  non 
video,  si  hanc  recte  dixerit  Wolffius  Quintiliani  interpres  esse 
contradictionem,  qua  orator  quae  ipse  proponat  statim  refutet. 
neque  vero  de  antirrhesi  neque  de  parauxesi  equidem  quidquam 

usquam  potui  invenire.  proecthesi  autem,  quae  secundum  Quin- 
tilianum  est  dicere  quid  fieri  oportuerit,  deinde  quid  factum.  sit, 
utitur  is  qui  alicuius  facti  iniquitatem  quam  maxime  illustrare 
vult.  ex  enantiotetos  figura  Quintilianus  tradit  esse  £vfruu//i|7//Ta 
jmet  svavTitofjtv :  quae  sunt  conclusiones  sive  iudicia  ex  oppositis 
facta.  est  igitur  enantiotes.  quam  aliunde  non  novimus,  figura 
qua  duae  res  vel  plures  interse  opponantur  eo  consilio,  ut  inde 
iudicium  sive  conclusio  fiat.  lucidiorem  autem  e  rebus  oppositis 
orator  conclusionem  efficit,  quam  si  nude  idem  iudicium  pronun- 
ciet.  denique  metalepsin  Quintilianus  dicit  eam  esse,  qua  sicut 
statu  Hermagoras  utatur:  quamobrem  nihil  ad  Rutilium  faciunt 
descriptiones  apud  Halmium  77,  17  et  G12,  25  quae  de  verborum 
translatione  atque  usu  improprio  agunt,  sed  attinet  huc  quod 
de  Hermagorae  statu  habet  Aurelius  Augustinus  apud  Halmiura 
143,5  'nihil  enim  statuo  tam  interesse  eorum,  quibus  iudicium 
intenditur,  quam  declinare  iudicium-  porro  ipsam  declinationera 
iudicii  habere  nonnullara  iudicii  speciera.  nam  si  ita  res  agere- 
tur,  ut  quotiens  nollet  aliquis  causam  induci,  esset  hoc  in  ipsius 
potestate,  nulla  erat  quaestio:  nunc  cum  semper  existant  qui 
impediant,  ipsa  illa  contentio,  qua  alter  in  iudicium  vocat  alter 
recusat  iudicium,  facit  quaestionem.  quod  controversiae  genus 
Hermagoras  u.zT<klr,<Lw  appellat'.  cui  statui  similem  esse  eius- 
modi  figuram  necesse  est,  qua  orator  id,  quod  adversum  sibi 
est,  ita  reiciat  sive  deelinet,  ut  eius  rarione  habenda  supersedeat. 
id  quoque  orator  non  efficit  verborum  ant  pronunciati  alicuius 
formatura,  sed  ipsa  tractandi  vel  agendi  ratione. 

Brevius  de  his  rebus  locuti  essemus,  nisi  rem  ita  illustrare 
nostra  interesset,  ut  communis  illorum  schematum  ratio  appare- 
ret.  videtur  autem  omnibus  his  figuris  orator  velle  audientium 
animos  vel  movere  vel  regere  et  ita  quidem,  ut  non  ipsis  ver- 
bis  neque  sententiarum  forraatione  sed  ipsa  re  ipsaque  cogi- 
tationis  et  sententiae  vi  atque  pondere  id  efficere  studeat.  iam 
vero  prodebamus,  quid  nostra  quidem  opinione  proprium  earum 
.figurarum  esset  quae    apud  Rutilium    adhuc  extant,    nirairum  ut 

idera  illud  efficiendum  sit,  sed  ipsis  verbis  ipsaque  sententia- 
rum  formatione.  quae  distinctio  quo  clarior  fiat,  exemplo  illu- 
stretur  characterismi  quem  ipse  Quintilianus  negat  a  Rutilio  recte 
verborum  figuris  adscribi.  poterat  enim  Lyco  illam  ebrii  de- 
scriptionem,  quae  apud  Lupum  II,  7  servata  est,  si  simpliciter 
loqui  voluit,  omittere.  poterat  dicere  'quid  in  hoc  arbitrer  bonae 
spei  reliquum  residere,  qui  omne  vitae  tempus  una  ac  despica- 
tissima  ebriositatis  consuetudine  producit?'  sed  audientibus  per- 
suadere  longiore  illius  vitii  descriptione  maluit,  qua  simul  affec- 
tum  moveret  despectionemque  excitaret.  assensionem  igitur  petit 
colore,  quod  Graeci  tj&o?  vocant,  orationem  ornans:  isque  color 
efficitur,  cum  pluribus  verbis  depingitur,  quod  una  voce  notari 
potuit.  non  igitur  vis  posita  est  in  cogitationum  gravitate  aut 
coniunctione.  similiter  anancaeon  verborum  schema  Rutilianum 
I,  20  efficitur,  si  necessitatem  orator  non  significat  sed  expli- 
catione  illustrat,  neque  diversa  est  reliquorum  ratio. 

Jam  schematum  genera  qualia  Rutilio  visa  sint,  apparet. 
sententiae  schemata  pondere  cogitationum  atque  compositione 
effici  vidimus.  atqui  non  licet  credere  Rutilii  de  hac  re  opi- 
nionem  a  Gorgia  discessisse.  itaque  quasi  obrussa  possumus 
Gorgiae  quibusdam  sententiarum  figuris  uti  quas  Quintilianus  IX,  2, 
103  servavit,  si  inquiramus  an  in  eas  quadret  illa  definitio. 
Rutilii  vero  neque  solum  Gorgiae  haec  schemata  fuisse  consum- 
mationis,  consequentis,  collectionis,  minarum,  exhortationis,  quae 
Ruhnkenii  fuit  opinio,  id  e  Fabii  verbis  non  potest  evinci. 
Ruhnkenius  enim  in  praefatione  p.  XVI  dicit  a  Quintiliano  duo- 
decim  schemata  laudari,  quorum  nullum  in  exemplaribus  nostris 
vestigium  reperiatur.  immo  essent  tredecim:  nam  anancaeum  a 
Quintiliano  inter  sententiae  figuras  laudatum  non  esse  idem  cura 
anancaeo  Rutilii  servato  constare  putamus.  sed  illis  septem  Ru- 
tilii  figuris,  de  quibus  locuti  sumus,  quinque  illas  Gorgiae 
propterea  nolumus  adnumerare,  quia  nolumus  credere  Quintilia- 
num  intermissa  tantum  Celsi  commemoratione  bis  de  Rutilio, 
nimirum   103  et  106,    dixisse.    contra    si   paragraphura    103  ad 

Gorgiam  referimus,  106  ad  Rutilium,  quamquam  displicet  Gor- 
giae  nomen  106  cum  Rutilio  coniunctum,  tamen  id  potest  inter- 
esse,  ut  106  Fabius  enumeret  communia  utrique  rhetori  sche- 
mata,  103  autem  ea  quae  solius  sint  Gorgiae :  'consummationem 
quam  Graecus  ota^Xayr.v  vocat,  cum  plura  argumenta  ad  unum 
effcctum  deducuntur.  consequens,  ille  STraxoAouOr^tv,  de  quo 
nos  in  argumentis  diximus.  collectionem  qui  apud  illum  est 
GvXkoyi.Ti/.oc.  minas,  idem  /.a-aTT^r.iiv.  exhortationem,  -apaiveTi- 
jwv.'  primae  figurae  nomen  Graecum  corruptum  est  neque  ad- 
huc  a  viris  doctis  restitutum  Halmio  videtur.  sed  quia  de  de- 
ducendo  Fabius  loquitur,  hanc  o\ayo)yr,v  fuisse  opinor,  cuius 
aptam  descriptionem  inveni  in  Stephani  thesauro  nescio  unde 
sumptam.  est  autem  haec  figura  svavTioTr.Ti,  de  qua  diximus, 
simillima  similique  modo  efficit  persuasionem.  idem  dicendum 
est  de  syllogismo  neque  dubitandum  quadrentne  haec  schemata 
cum  definitione,  qualem  Rutilii  nos  fuisse  explicavimus.  sravaxo- 
Xo<U>r,<jic  quidem  non  ita  differt  a  prosapodosi  quae  figura  ver- 
borum  apud  Rutilium  est,  ut  nunquam  coniuncta  cum  illa  esse 
possit:  est  enim  ea  figura,  de  qua  in  argumentis  Fabius  se  ait 
dixisse  (V,  14,  l),  propositio  cum  ratione  sive  probatione  con- 
iuncta.  sed  non  potest  clarius  quam  hic  monstrari  quid  inter 
utrumque  figurarum  genus  interesse  Gorgias  et  Rutilius  puta- 
verint:  nam  vis  epanacolutheseos  est  in  ipsa  rationis  atque 
propositionis  coniunctione  posita,  prosapodosis  vero  ea  dicendi 
forma  est ,  qua  vel  statim  vel  posterius  singulis  senten- 
tiis  ratio  subiungatur.  quid  denique  dicam  de  minis  et  de  ex- 
hortatione,  quae  quin  affectum  non  pronunciati  formatione  sed 
gravitate  sententiarum  efficiant,  non  est  dubium. 

Quodsi  recte  explicavimus  Quintilianum  idque  quod  de  sen- 
tentiae  figuris  Rutilii  nobis  visura  est  comprobavimus,  iam  possu- 
mus  descriptionibus  utriusque  generis  figurarum  coniungendis, 
quid  omnino  Rutilius  schema  putaverit,  enucleare.  putat  autem 
credo  Rutilius  oratorem  adhibendis  figuris  id  sibi  velle,  ut  non 
communicetur    cum  audientibus    aliquid   aut  eis  explicetur,    qui 


est  alioqui  dicendi  finis,  sed  ut  ornate  dicendo  cum  affectu  quo- 
dara  id  percipiatur  de  quo  dicitur.  affectus  vero  efficitur  aut 
vi  ac  natura  cogitationum  aut  delectu  verborum  sententiarumque 
formatione.  Lupi  definitio,  nisi  eam  nimis  amplam  reddidimus, 
cum  ceteris  fere  consentit:  maxime  differt  a  Zoilo,  cuius  fini- 
tionem  ceteris  ut  videtur  antiquiorem  Phoebammo  p.  588  Ald. 
et  Quintilianus  IX,  1,  14  sic  tradunt  'schema  esse  quo  aliud 
simuletur  dici  quam  dicatur'.  figuram  autem  esse  aversam  a 
simplicitate  formam  dicendi  etiam  Caecilius  apud  Phoebammonem 
p.  588  et  Tiberius  p.  1G7  Fisch.  censent,  quibus  Quintilianus 
atque  Alexander  Numenii  ipseque  Phoebammo  assentiuntur,  nisi 
quod  malunt  id  quod  illi  dicunt  to  loj  xaTa  cpudLv  novo  termino 
hi  appellare  e^aT^aEiv  z%\  to  xpsiTrov,  Fabius  vero  formam  cum 
arte  aliqua  novatam.  troporum  a  figuris  differentiam  qualem 
Rutilius  fecerit,  ignoramus.  certus  autem  terminus  certaque  di- 
stinctio  eius,  quod  sit  simpliciter  dictum  neque»  a  solemni  ser- 
roone  recedat,  ab  eo,  quod  sit  cum  arte  novatum,  quia  extra 
uniuscuiusque  arbitrium  fieri  nequit,  idcirco  fit,  ut  hanc  vel  illam 
esse  figuram  hic  neget,  ille  contendat.  itaque  etiam  Quintilianus 
quaedam  schemata  Rutilium  negat  recte  statuisse  (IX,  3, 99). 
maior  vero  est  inter  Rutilium  ceterosque  rhetores  dissensio  in 
finiendis  schematum  generibus.  quod  quidem  duos  illos  ordines 
elocutionis  et  sententiae  recepit,  id  cum  plerisque  ei  commune 
est.  sed  fuerunt  et  qui  prorsus  aliam  divisionem  facerent  et 
quibus  sententiae  atque  elocutioni  hunc  illumve  ordinem  addere 
placeret.  illos,  qui  prorsus  alio  modo  diviserunt,  nihil  attinet 
cum  nostro  comparare.  ii  qui  duobus  illis  quae  Rutilius  quoque 
fecit  generibus  contenti  non  fuerunt,  quorum  etiam  Ciceronem 
esse  Quintilianus  IX,  1,  36  iudicat,  tamen  ita  fere  omnes  consen- 
tiunt,  ut  tolli  putent,  si  verba  mutentur,  lexeos  schemata:  non 
tolli  figuras  sententiarum.  a  quorum  opinione  longe  abest  Ru- 
tilius.  mutari  enim  quantum  vis  possunt  verba  vel  ethopoeiae 
eius  vel  characterismi,  manet  vis  loquendi:  quippe  quae  non  sit 
in.ipsis  singulis  verbis  sed  in'longiore  eius  rei  explicatione  posita. 

nonnulli  autem  As!;sto;  atque  o\y.voioc?  schematis  schemata 
Aoyou  addiderunt  et  ea  a  aeEsco;  figuris  ita  distinxerunt,  ut  illas 
fieri  in  singulis  verbis,  Aoyou  vero  schemata  in  elocutionis  com- 
positione  censerent.  quibus  plane  assentiuntur  Fortunatus  p.  126, 
24  Halmii  et  Victorinus  p.  271,23,  appropinquat  autem  Quinti- 
lianus  IX,  3, 2,  cum  elocutionis  figuras  in  duo  genera,  alterum 
grammaticum  alterum  rhetoricum  dividat:  quorum  id  quod 
grammaticum  dicit  as^sl  respondet,  alterum  autem  ^oyw.  cui 
distinctioni  Rutilium  quoque  suffragatum  esse  tum  modo  pateret, 
si  quis  eius  figuras  ita  posse  non  violato  ordine  dividi  demon- 
straret,  ut  altera  pars  ad  hoc  genus  altera  ad  illud  referenda 
esset.  sed  neque  eiusmodi  divisionem  neque  omnino  aliam  equi- 
dem  potui  aqud  eum  invenire  itaque  sic  iudicandum  est  de 
Rutilii  doctrina :  accepisse  eum  ea  duo  genera,  quae  post  Au- 
gusti  tempora  prorsus  a  quoquam  reiecta  esse  ignoramus,  sed  de- 
finitionem  eius  generis  quod  in  verbis  esset  ampliorem  fecisse 
quam  reliquis  placeret. 

Quam  doctrinam  quin  Rutilius  a  Gorgia  totam  receperit, 
dubium  non  est:  neque  omnino,  ubi  Fabius  Lupum  auctorem 
laudat,  Gorgiae  nomen  obtegi  debebat.  sed  indulgendum  Quinti- 
liano  est,  quod  Romanus  Romanos  interpretes  quam  Graecos 
auctores  laudare  nonnunquam  maluit.  id  tamen  manifestum  est 
earum  modo  rerum  auctorem  Rutilium  appellari  potuisse,  quas 
a  Gorgia  in  librum  suum  re  vera  recepisset.  itaque  cum  de 
schematum  natura  atque  divisione  ipsa  locutum  esse  nusquam 
Fabius  Nostrum  tradat,  certum  esse  forsitan  quispiam  neget  de 
his  rebns  Rutilium  exposuisse.  sed  quoniam  a  ceteris  ea  doc- 
trina  discedebat,  quam  Lupus  secutus  est,  eum  non  tacere  de 
illo  discrimine  oportuit,  sed  nisi  plura  diceret,  tamen  mentionem 
eius  facere  atque  ad  Gorgiam  lectores  revocare. 

Itaque  in  eo,  quod  de  amissa  Rutiliani  libri  parte  diximus, 
perseveramus:  potuisse  eum  concedimus  ibi  brevius  has  res  lau- 
dato  Gorgia  commemorare.  illius  enim  ex  Hbris  etiam  de  singu- 
lis    figuris  plura  posse  disci  ipse  Rutilius  II,   12  his  verbis  in- 

dicat  'tamen  quid  intersit,  et  ex  unius  cuiusque  supposita  sen- 
tentia  cognoscere  poteris  et  multo  diligentius  ex  Graeco  Gor- 
giae  libro,  ubi  pluribus  unius  cuiusque  ratio  redditur.'  neque 
dubium  est,  quin  ea  inter  Gorgiae  et  Rutilii  libros  differentia 
fuerit,  ut  quod  ille  pluribus  exposuisset,  hic  brevi  referret. 

Sed  diversum  a  Gorgia  etiam  aliis  rebus  Rutilii  librum  fuisse 
apertum  est.  multas  enim  figuras  etiam,  quas  Graecus  ille  rhetor 
statuerat,  Lupus  omisit.  inter  quas  fuisse  ex  eo,  quod  de  Quin- 
tiliani  IX,  2  paragrapho  103  disputavimus,  apparet  consumma- 
tionem  consequens  collectionem  minas  exbortationem.  praeterea 
Rutilius  exempla  Gorgiae,  quorum  an  partem  in  singulis  figuris 
illustrandis  praetermiserit  nescimus,  ipse  non  aliorum  versioni- 
bus  usus,  quam  Casauboni  opinionem  Ruhnkenius  in  praef.  p. 
XVII  sq.  refellit,  in  sermonem  vernaculum  transtulit.  sed  non- 
nunquam  schematis  ratione  coactus  Rutilius  pro  Graeco  exemplo 
aliud  ex  auctoribus  Latinis  sumptum  Ruhnkenio  videbatur  posuisse. 
quod  cum  ille  vir  eximius  non  prorsus  recte,  ut  mihi  quidem 
videtur,  iudicaret:  inde  factum  est,  ut  Lupo  suppositum  ab 
interpolatore  exemplum  anaclaseos  Proculeianum  p.  18.  putaret. 
spreta  autem  a  Rutilio  esse  Graeca  exempla  etiam  tum  vide- 
mus,  ubi  nulla  schematis  necessitas  intercederet.  ita  diaphoram 
I,  12  carmine  illustrat,  quod  Ennio  Meinekius  vindicavit:  itemque 
Latina  carmina  II,  6  Hauptius  restituit.  atque  si  licet  sumpta 
e  Latinis  scriptoribus  aut  a  Rutilio  ipso  composita  ea  omnia 
putare,  quibus  auctorum  nomina  non  praescripta  sunt,  attinent 
huc  etiara  paradiastoles  exemplura  I,  4  et  plurium  verborura  ite- 
ratio  I,  11  'at  ego  in  his  aerumnis  — '  deinde  ea  quae  extant 
11,3.  5.  12.  15.  neque  enim  timendum  est,  ne  quis  Graecum  ho- 
rum  auctorum  inveniat,  ut  Spengelius  II,  19  Isocratem,  quia  om- 
nibus  his  antecedunt  aut  haec  verba  'id  est  hnius  modi'  aut 
'ita  uti  hoc  est',  quae  ceteris  exemplis  antecedentia  non  reperi- 
mus.  praecedunt  autem  ea  verba  etiam  homoeoptoti  exemplo 
alteri  II,  13  'in  rebus  adversis  cui  praesto  est  consilium  — ', 
ut  appareat    hoc  non  esse  ex  Graeco  versum.    sed  quamvis  ea 

figurae  illius  natura  sit,  ut  in  aliam  linguam  nisi  summa  arte 
vertatur,  vim  suam  perdat,  tamen  illud  nequaquam  pro  Ruhn- 
kenii  opinione  afferri  potest:  habemus  enim  ibidem  alterum  exem- 
plum  e  Sosicrate  a  Rutilio  translatum.  itaque  manifestum  est  de 
eligendis  exemplis  Lupum  non  aliter  censuisse  quam  eum,  quem 
sequeretur.  nimirum  ut  ille  canoni  qui  dicitur  Alexandrino  quasi 
addictus  esse  noluit,  ita  Rutilius  quoque  nihil  referre  iudicavit, 
utrum  Gorgiae  obnoxie  in  hac  re  accederet  necne,  sed  viva  tum 
quidem  rhetoricae  doctrinae  ratione  ea  attulit,  quae  ad  rem  illu- 
strandam  aptissima  viderentur.  contra  cum  rigescere  ea  disci- 
plina  et  velut  lapidescere  coepisset,  tum  reperimus  eius  pro- 
fessores  Graecos  aut  nunquam  aut  rarissime  ex  aliis  praeter  eos 
auctores,  qui  Alexandrinorum  iudicio  sanciti  essent,  exempla 
petivisse. 

At  quoniam  cum  Gorgiae  institutione  rhetorica  comparan- 
dum  Rutilium  suscepimus,  praeterire  non  licet  id,  quod  Quinti- 
lianus  IX,  2,  102  exhibet  'Rutilius  Gorgiam  secutus,  non  illum 
Leontinum  sed  alium  sui  temporis,  cuius  quatuor  libros  in  unum 
suum  transtulit'.  cui  testimonio  scriptores  codicum  Rutilianorum 
et  editores  adversantur:  ubique  enim  duo  Lupi  libri  feruntur. 
sed  cum  omnino  posse  in  duas  partes  Rutilii  figurarum  ordinem 
dividi  negaverimus,  divisionem  illam  a  librariis  fortasse  ad  usum 
commodiorem  inventam  iudicamus.  plane  vero  otiosum  esset 
aut  tollere  aut  repraehendere  distinctionem  eam  duorum  Rutilii 
librorura,  si  eundem  unum  librum  restitui  integrum  posse  despe- 
randum  esset,  quem  Quintilianus  cognosceret.  itaque  prorsus 
abstinere  hac  disquisitione  oporteret,  si  verum  esset,  quod 
Dzialasio  videbatur.  nam  'hanc  nudam  figurarum'  inquit  'sine 
ulla  ratione  ex  ordine  collationem,  quae  posteriori  demum  tem- 
pore  usu  venisse  videtur,  nulla  re  de  usu,  de  cohaerentia  figu- 
rarum  addita  a  viro,  quem  Quintilianus  dignum  putaret  cuius 
tantam  rationem  haberet,  profectam  esse  non  est  veri  simile'. 
patet  igirur  necesse  esse  ut  investigemus  mutilusne  sit  et  curtatus 

Rutilius,  quae  Dzialasii  opinio  est,  an  integer  praeter  partis  cuius- 
dam  de  qua  diximus  iacturam. 

i  Quod  autem  doctus  ille  vir  de  Quintiliani  iudicio  dicit,  id 
minimi  ponderis  mihi  videtur  esse:  cur  enim  ille  Rutilium  tanti 
aestimaverit,  non  constat.  neque  sola  est  schematum  descriptio, 
propter  quam  aliquis  rhetor  vel  praeceptor  magni  aestimandus 
sit:  nam  etiam  propter  singularem  doctrinam,  quam  sequatur, 
potest  magni  faciendus  haberi.  talem  autem  fuisse  iam  intel- 
leximus  Rutilii  sive  Gorgiae  disciplinam,  ut  nonnullis  in  rebus 
vel  ab  omnibus  reliquis  discederet.  cur  igitur  idcirco  potuisse 
fieri  negemus,  ut  Rutilium  non  praetereundura  sibi  esse  Quinti- 
lianus  censeret?  atque  etiam  id  excusavimus,  quod  Rutilium 
plerumque  quam  Gorgiam  laudare  Fabius  inaluit:  quippe  cui 
non  discipleret  Cicero  Tusculanarum  quaestionum  initio  ita  lo- 
cutus  'suum  semper  iudicium  fuisse  omnia  Romanos  aut  inve- 
nisse  per  se  sapientius  quam  Graecos  aut  accepta  ab  illis  fecisse 
meliora,  quae  quidem  digna  statuissent  in  quibus  elaborarent'. 
sed  id  maxime  fortasse  Dzialasium  movit,  quod  Fabius  IX,  3, 
88  sq.  disputat  'quaedam  verborum  figurae  paulum  figuris  sen- 
tentiarum  declinantur  ut  dubitatio.  nam  cura  est  in  re,  priori 
parti  assignanda  est:  cum  in  verbo,  sequenti.  Sive  me  malitiam 
sive  stultitiam  dicere  oportet.  item  correctionis  eadem  ratio  est. 
nam  quod  illic  dubitat,  hic  emendat.  etiam  in  personae  fictione 
accidere  quidam  idem  putaverunt,  ut  in  verbis  esset  haec 
figura:  Crudelitatis  mater  est  avaritia.  et  apud  Salustium  in  Ci- 
ceronem:  0  Romule  Arpinas.  quale  est  et  apud  Menandrum:  Oedi- 
pusThriasius.  haec  omniacopiosius  sunt  executi,  quinonutpartem 
operis transcurrerunt,  sed  proprie  libros  huic  operi  dedicaveruut  sicut 
Caecilius  DionysiusRutilius  Cornificius  Visellius  aliique  non  paucf. 
Opus  autem  erat  totam  hauc  de  axopia;  y.£Tavoia<;  rcpoffttr 
7c07roiias  figuris  explicationem  adscribere,  ut  appareret  non  recte 
illud  'haec  omnia  copiosius  sunt  executi'  a  Dzialasio  ad  ipsam 
verborum  et  sententiarum  schematum  declinationem  referri.  nam 
ille  ita  disserit  'quod  autem  Quintilianus    dicit  Rutilium   de  de- 

clinatione  figurarum  verborum  et  sententiarum  copiosius  egisse, 
eius  rei  nullum  usquam  vestigium  apud  Rutilium  nostrum  repe- 
ritur,  quamquam  eae  figurae,  quae  ut  eius  generis  a  Quintili- 
ano  afferuntur  a-rcopia  (j.£Tavoia  ^poco)7T07roua  servatae  sunt'.  pot- 
est  quidem  de  illa  declinatione  Rutilius  in  amissa  libri  parte 
egisse,  sed  copiosius  executus  iilas  figuras  esse  iam  propter  ea 
dici  potest,  quae  apud  eum  II,  10.  I,  16.  II,  6  leguntur:  nimirum 
copiosius  quam  Fabius,  qui  obiter  tantum  eas  commemorat.  cete- 
rum  nolo  hic  iterum  proferre,  quod  iam  aliquoties  dixi,  Quinti- 
lianum  laudare  Rutilium  maluisse  quam  Gorgiam. 

His  igitur  rationibus  non  licet  mutilatum  iudicare  aut  cur- 
tatum  Rutilii  librum:  imo  probari  posse  credo  integram  esse 
neque  ab  excerptoribus  corruptam  eius  figurarum  descriptionem. 
quod  enim  Dzialasius,  cuius  verba  supra  attulimus,  eam  figura- 
rum  collocationem,  cum  nuda  atque  sine  ordine  facta  videretur, 
a  Rutilio  profectam  esse  negavit,  ei  obstant  Quintiliani  testi- 
monia  IX,  3,  93  et  99.  ex  altero  enim  apparet  iam  Quintiliani 
temporibus  prosapodosin  primam  fuisse  apud  Rutilium  figuram: 
IX,  3,  99  autem  eodem  ordine  schemata  ipse  Dzialasius  animad- 
vertit  a  Quintiliano  enumerari,  quo  apud  Lupum  adhuc  extant. 
neque  de  Rutilio  solum,  sed  de  Cornificii  quoque  schematis  hoc 
dicendum  est,  quae  antecedente  paragrapho  a  Fabio  commemo- 
rantur. 

Non  eandem  antiquitatem  attamen  aliquam  auctoritatem 
habet  anonymi  carmen  de  figuris  compositum,  ex  quo  quem  ad 
modum  possit  schematum  ordo  Rutilianus  comprobari,  iam  expo- 
suimus.  praeterea  nullam  apud  Lupum  inter  anaclasin  et  anti- 
metabolen  deesse  figuram  inde  non  posse  demonstrari  concedi- 
mus.  at  aliunde  ea  opinio,  qua  vulgo  credunt  inter  quintam 
et  sextam  prioris  libri  paragraphos  aliquas  figuras  intercidisse, 
ut  mihi  quidem  videtur,  refelli  potest. 

Nam  qui  rationem  in  schematum  ordine  apud  Rutilium  plane 
desiderari  ccntendit,  is  mihi  videtur  duas  res  neglegere,  quarum 
altera  ad  totius   antiquitatis  naturam   pertinet,   altera  ad   ipsum 

Rutilium.  primum  enim  constat  ornnino  a  veteribus  artium  leges 
non  ex  logicis  systematis  deductas ,  sed  in  ipsis  artium 
monumentis  observatas  atque  inde  haustas  esse.  itaque  qui 
omnino  schemata  ex  ordine  collocari  vult,  is  posteriores  adeat, 
Quintilianum  dico  et  Phoebammonem:  qui  categorias  certas 
schematum  statuerunt.  neque  ipse  suam  dispositionem  totam 
Phoebammo  invenit,  quae  Dzialasii  opinio  est,  sed  maximam 
partem  ex  Quintiliano  eam  hausisse  mihi  videtur.  quamquam 
enim  Quintilianus  libro  IX,  3,  28.  58.  66  verborum  solum  sche- 
mata  ita  disponit,  ut  primum  ea  enumeret,  quae  per  adiectionem 
fiunt,  deinde  ea,  quae  detractioue,  atque  ea,  quae  vocum  simi- 
litudine  efficiuntur:  simillimae  tamen  his  sunt  Phoebammonis 
categoriae,  quas  apud  Walzium  VIII,  496  ita  enumerat  V.al 
lgteov,  oti  TuavTSt  to.  G^vi^aTa  >caTa  S'  TpOTirou;  ■flroi  aiTia;  '  jcaTa 
svostav  *aTa  Tu^sovaa^ov  xaTa  [ASTadsptv  xaTa  haiXktx.yr^\ 

At  redeamus  ad  Rutilium  atque  exponamus,  quod  statim 
apparet:  coniungi  ab  eo  semper  ea  scbemata,  quae  simillima 
sint.  id  maxime  manifestum  est  II,  12,  13.  14.  dicit  enim  ipse 
II,  12  de  paromoeo  'hoc  schema  et  homoeoteleuton  et  homoe- 
optoton  fere  non  multum  inter  se  distant'.  observandum  autem 
est  tres  plerumque  figuras,  nonnunquam  duas,  nunquam  quatuor 
ita  coordinari.  coordinantur  igitur  epibole  I,  7  quae  est  eiusdem 
verbi  ante  singulas  sententias  repetitio,  epiphora  I,  8  in  qua  eo- 
dem  verbo  plures  sententiae  finiuntur,  coenotes  1, 9  quae  est 
utriusque  schematis  coniunctio.  praeterea  polyptoton  epanalepsis 
diaphora  I,  10.  11.  12,  quae  omnia  constant  eiusdem  verbi  ite- 
ratione.  deinde  epiploce  I,  13  polysyndeton  I,  14  dialysis  I,  15, 
quae  figurae  varios  in  connectendis  sententiis  modos  complec- 
tuntur.  item  isocolon  II,  15  et  antithetou  II,  16  cuius  species 
vel  forma  quaedam  isocolon  est.  denique  epitrope  et  parrhesia 
II,  17.  18  quae  sunt  genera  audacter  cum  iudicibus  loqnendi. 
quod  vero  reliqua  schemata  non  reperimus  eadem  ratione 
coniuncta   esse,    id  observationi   nostrae  nequaquam  adversatur. 

Sed  apparet  nullam  figuram  post  anaclasin  intercidisse:  nam 

antimetabole,  quae  eam  excipit,  cum  antecedentibus  paradiastole 
et  anaclasi  triadem  quam  Graeci  dicunt  similem  eis  efficit,  quas 
enumeravimus.  nimirum  hae  omnes  fiunt  notionum  aut  verborum 
similitudine  ac  mutatione.  notiones  enim  verborum  si  propter 
similitudinem  comparantur,  habemus  paradiastolen :  si  mutantur, 
anaclasin.  item  si  mutantur  notiones,  fit  anaclasis:  si  verba,  fit 
antimetabole.  unde  mihi  quidem  certum  est  nihil  excidisse 
praeter  sextae  paragrapbi  initium. 

Ut  vero  non  videntur  nobis  sine  ulla  ratione  disposita  Ru- 
tiiii  schemata  esse,  ita  ne  in  descriptionibus  quidem,  quas  ita 
rudes  Dzialasius  iudicabat,  ut  nudam  hanc  collocationem  appel- 
laret,  mutilatoris  vel  excerptoris  manum  agnoscimus.  integram 
potius  esse  sicut  ipsam  collocationem  ita  etiam  figurarum  expli- 
cationem  demonstrare  nobis  in  animo  est.  hoc  vero,  quod  Dzia- 
lasius  fortasse  iam  dudum  ipse  intellexit,  persuaderi  quibusdam 
hominibus  nunquam  posse  pro  certo  habemus:  qui  accuratissime 
loqui,  etiam  ubi  id  opus  non  est,  omnes  debere  arbitrantur  at- 
que  ad  amussim  omnia  dirigere  student. 

Multum  sane  differe  perlegentibus  apparet  dicendi  genus 
exemplorum  a  descriptionibus  figurarum.  exempla  enim,  sive  ea 
spectes  quae  Lupus  e  Graecis  transtulit  sive  ea  quae  vel  a 
Latinis  auctoribus  sumpsit  vel  ipse  finxit,  loquellam  ostendunt 
elegantissimam  concinnatissimam:  contra  ipsae  finitiones,  si  fini- 
tioues  appellare  Jicet,  non  celant  simplicem  et  quotidianum  ser- 
monem.  sunt  enim  non  tam  finitiones  quam  descriptiones  ple- 
rumque  nequaquam  accuratae:  ut  appareat  summam  operam 
Rutilium  exemplis  coucinnandis  navasse  eumque  exemplis  do- 
cere  et  rem  illustrare  quam  definitionibus  maluisse.  qua  in  re 
tantum  abest,  ut  offendi  oporteat,  ut  potius  prorsus  reiciamus 
eorum  studium,  qui.  talem  dicendi  varietatem  cum  agnoscere  aut 
intellegere  non  possint,  tollendam  suscipiant, 

Neque  ea  fuit  Ruhnkenii  mens,  cuius  verba  praef.  p.  XV 
haec  sunt  'nihil  hic  sophisticarum  argutiarum,  in  quibus  Seneca 
Plinius  et  quicunque   eos  secuti   sunt  sibi  tantopere  placuerunt. 

oinnia  simplicem  et  naturalem  pulcritudinem  habent  similem 
Tullianae,  cuius  imitandae  studium  aliquot  locis  etiam  depre- 
hendimus'.  fuit  autem  imprimis  Jacobus  quidam  Simon , 
qui  mutationibus  iis  quas  nuper  protulit  Butilio  quidem 
fere  nihil  utilitatis  attulit,  ingenii  vero  gloriam  sibi  ipse 
pessimam  paravit.  ne  quis  vero  credat  illum  immerito  a  me 
repraehendi,  exemplo  sit  eius  coniectura  in  Philologi  tomo  XVII 
edita,  qua  Rutilii  paragraphum  I,  17  ita  corrumpere  conabatur 
'parenthesis.  hoc  schema  efficitur,  cum  in  continenti  sententia 
aliquid  interponitur,  quod  neque  eius  sit  sententiae  neque  om- 
nino  alienura.  sed  periculose  ponitur',  cum  sano  homini  sana 
videri  debeant,  quae  traduntur  'parenthesis.  cum  in  cOntinenti 
sententia  aliquid  interponitur,  quod  neque  eius  sit  sententiae 
neque  omnino  alienum  ab  ea  sententia,  tum  denique  hoc  schema 
efficitur.  sed  periculose  ponitur'.  neque  unquam  docti  viri  in 
his  verbis  quicquam  mutandum  censuerunt.  ergo  ne  locum  de- 
mus  Simonis  mutationibus,  quarum  e  multis  unam  neque  omni- 
um  ineptissimam  proposuimus,  sed  admittamus  Rutiliana  com- 
modi  ac  simplicis  sermonis  vestigia,  cum  excusari  facillime 
possint. 

Apparet  autem  aliter  exercendam  esse  artem  criticam  in 
figurarum  descriptionibus,  aliter  in  exemplis  Rutilii  diiudicandis 
atque  emendandis  sed  necesse  est  eius  artis  leges  quales  in 
Rutilio  tractando  sint,  accuratius  expiicetur.  quamquam  non  is 
sum,  qui  unara  eandemque  omnioo  artis  criticae  naturam  esse 
non  intellegam:  nimirura  ut,  ubi  varie  aliquid  tradatur,  ibi  in- 
quiramus,  cui  testi  veritatis  fides  habenda  sit,  ubi  autem  nec 
varietas  ulla  intercedat  neque  loquendi  aut  cogitandi  leges  vio- 
lentur,  ibi  ne  dubitemus  neve  immutare  suscipiamus.  itaque  ubi 
plures  testes  extant,  id  primura  fieri  debet,  ut  certi  ab  incertis 
distinguantur.  neque  ea-  ratione  Rutilii  libri  udhuc  coraparati 
sunt. 

Quod  cum  necessarium  nobis  visum  sit,  tamen  antequam 
fiat,  id  illustrare  volumus,  quod  diversa  ratioue  exempla  et  de- 

finitiones  tractanda  esse  diximus.  sunt  enim  loquendi  et  cogi- 
tandi  illae  leges,  quibus  ars  critica  moderanda  est,  tum  acriores 
tum  remissiores:  acriores  autem  apud  Rutilium  in  exemplis,  re- 
missiores  in  figuraram  descriptionibus.  quae  differentia  quanta  sit,- 
maxime  patet,  si  ea,  quae  pro  interpolatis  in  Rutilii  libro  a  vi- 
ris  doctis  adhuc  habita  sunt,  comparamus. 

Sunt  autem  eae  interpolationes  omnes  ita  comparatae,  ut 
e  librorum  discrepantia  cognosci  non  possint:  pariter  enim  in 
omnibus  leguntur.  sed  eae,  quas  Halmius  aut  ab  aliis  cognitas 
probavit  aut  ipse  cognovit,  praeter  unam  omnes  in  exemplis 
occurrunt:  in  descriptione  modo  II,  1  verba  quae  sunt  'aut  for- 
tunam'  suspicionem  moverunt.  rationem  vero  habent  omnes 
eandem,  nimirum  ut  statim  non  solum  iis  careri  posse  pateat, 
sed  etiam  unde  ortae  aut  sint  aut  esse  possint  eluceat.  ac  cer- 
tissima  res  est  I,  4,  ubi  illud  'intellegi',  quod  ineptum  esse 
iam  Ruhnkenius  perspexit,  delendum  esse  Hauptius  demonstra- 
vit,  ab  interpolatore  additum  est,  qui  infinitivum  desideraret. 
verbis  autem,  quae  obscura  viderentur,  explicandis  inservisse 
haec  Ruhnkenius  et  Halmius  viderunt:  I,  7  periculi,  18  virilis 
naturae,  II,  2  tyranni.  addere  quod  e  re  esset  lector  aliquis  sibi 
videbatur  II,  1  illud  'aut  fortunam'.  vix  equidem  abstinere 
possum,  quin  eidem  haec  omnia  interpolatori  deberi  contendam. 
quae  vero  omisimus,  ea  cum  dubia  sint  non  hic  diiudicare  sed 
infra  examinare  in  animo  habemus.  eius  modi  est  praeter  Hal- 
mii  quasdam  Madvigii  quoque  coniectura,  qua  vfr  ille  doctis- 
simus  II,  7  librorum  verba,  quae  sunt  'ebriosum  ipsi  vix  ebrii 
cognoscunt',  sic  emendanda  censuit  'ebrii  se  ipsi  vix  cognOscunt', 
ut  post  vix  particulam  ebrios  a  margine,  ubi  errorem  in  ebriosi 
vocabulo  commissum  librarius  correxisset,  illatos  haberet. 

Sed  quamvis  de  his  omnibus  dubitari  possit:  tamen  sunt  cura 
aliqua  ratione  inventa,  neque  ii  qui  invenerunt  eicienda  ex  de- 
scriptionibus  aut  exemplis  schematum  ea  esse  censuerunt,  quibus 
omnino  careri  posset,  sed  eicere  nisi  causa  aliqua  accederet  no- 
luerunt.    contra    eae  interpolationes,    quas   Jacobus    ille   Siinon 

passim  reperire  sibi  visus  est,   etsi  talia  plerumque  verba  com- 
plectuntur,  quae  non  prorsus  necessaria  sunt,  tamen  nulla  ratione 
inventae   sunt.     nullam    vero  rationem    esse  qua   ille    utatur    si 
demonstramus ,    singulis    coniecturis    eius    refutandis    possumus 
supersedere.    plerumque    autem  ille  sententias  suas  caussis  non 
allatis  ponit.    ubi  vero  caussam  affert,   ea  sic  comparata  est,  ut 
circulus   quem  dicunt  efficiatur.    sic   ubi  concinniora  Rutilii   ver- 
ba  sibi  reddenda  esse  putat,  ibi  id  propterea  dicit  necessarium 
esse,  quia  quae  tradantur,   ea   non   sint   concinne  dicta.    ea  au- 
tem,  quae  ut  interpolata  eicere  vult,  antequam  eiciat,  tali  muta- 
tione    emendare  solet,    ut    pro    verbi    alicuius    sequentis   expli- 
catione,  quae  a  margine  in  textum  errore  illata  sit,  haberi  pos- 
sint.    vix  credas  omnino  excogitari  talem   rationem  posse,   quali 
ille   ductus  I,  2  Lycurgi  exemplum  sic  conformavit  'quod    adest 
sollicitudinis  plenum,  quod  futurum  est  formidolosum,  lex  para- 
tum  supplicium  ostentat  (ostentaos  libr.)   [vita  ex  vitiis  coacta], 
occasionem    arguendi    maleficii   captat   (captans  libr.)  inimicus'. 
ea  enim  quae  in  libris  leguntur  'vitia  ex  vitiis   coacta'  sic  mu- 
tanda   iudicat,    ut  iam  Barthio  videbantur:    exemplum  autem  id 
putat  fuisse  paronomasiae  sequentis    margini   adscriptum,    unde 
cum  in  textum  errore  illatum  esset,  ostentandi  et  captandi  ver- 
ba    in   participiorum    formam   corrupta    esse.    at  ne    diutius   in 
perversa  illa  artem  criticam  exercendi  ratione  moremur,  id  potius 
aggrediamur,  quod  iam  promissi  sumus. 

Discrimen  igitur  librorum  eorum  faciamus,  quibus  Rutilium 
traditum  habemus.  neque  id  otiosum  aut  supervacuum  est:  nam 
ubi  ii  libri  interse  discrepant,  quamvis  coniectura  saepissime 
Rutilii  manus  restituta  sit,  tamen  diiudicanda  librorum  auctori- 
tate  et  comprobantur  eae  coniecturae  et  emendandi  nonnun- 
quam  nova  ratio  invenitur.  removentur  autem  etiam  dubitationes 
multae  minuiturque  ac  simplicior  fit  apparatus  qui  dicitur  criticus, 
quem  apud  Halmium  equidem  pluribus  quam  deberet  lectionis 
varietatibus  refertum  esse  censeo. 

Et  primum  quidem  nemo    non  videt  omnes  Rutilii  libros  ex 

uno  eodemque  exemplo  fluxisse :  habent  enim  omnes  vitia  com 
munia.  eius  modi  sunt  quaedam  interpolationes,  de  quibus  iam 
diximus,  praeterea  perditum  antimetaboles  initium  atque  alibi 
etiam  omissa  verba  ut  I,  3  'ingenio  mobilem'  post  'genere  no- 
bilera',  II,  10  'nomen'  ante  'imponam',  denique  eorruptelae  plu- 
rimae  in  oranibus  pares  inveniuntur.  non  opus  est  plurium  testi- 
moniorum  copia,  ut  demonstretur  ex  eodem  archetypo  Rutilii 
libros  ortos  esse.  neque  vero  is  archetypus  extat.  quo  autem 
scripturae  genere  scriptus  fuerit,  utrum  literis  maiusculis  au 
rainusculis  verbisve  singulis  separatis  an  continuatis,  id  ex  non- 
nullis  scripturae  vitiis  investigandura  iis  relinquo  qui  earum 
rerum  gnari  sunt.  sunt  autem  eius  modi  vitia  I,  5  'promisse'  pro 
'promisce',  'respondisset'  pro  'respondit  se',  I,  1 1  'iamque'  pro  'tam- 
que',  II,  11  'ingenii'  pro'ingenti?,  I,  5  'sumeretam  faceret'  pro  'sump- 
tum  faceret',  II,  2  'studio'  pro  'stadio',  II,  18  'paratis'  pro  'parcitis', 
11,4  'negavit'  pro'negabit',  1, 1 9  'aliquo  tres'  pro  'aliquotres',  multa  alia. 

Eorum  tamen  librorum,  quos  habemus,  nonnulli  ita  interse 
cognati  sunt,  ut  alterum  pateat  ex  altero  natum  esse.  itaque 
manifestum  est  nullam  esse  eorum  rationem  habendam,  quorum 
primaria  exempla  adhuc  habemus.  item  auctoritas  nulla  est  eo- 
rum,  quorum  lectiones  arbitrium  librariorum  produnt.  coniectu- 
rae  igitur  eae  lectiones  sunt,  saepissime  etiam  emendationes. 
sed  de  singulis  libris  dicendum  est. 

Ule  autem  codex  Laurentianus,  quem  Ruhnkenius  A  litera 
significavit,  neque  ullius  reliquorum  librorum  fons  est  neque  ab 
ullo  eorum  pendet.  omittuntur  enim  in  eo  quaedam  verba, 
quae  in  ceteris  omnibus  leguntur  neque  ab  eorum  librariis  pos- 
sunt  addita  esse,  ut  II,  3  apud  Halmium  p.  14,  1  'putes'  post 
'omnibus'.  praeterea  corruptelam  eandem  saepe  omnes  libri 
habent,  ubi  vera  lectio  in  A  codice  servata  est.  ita  I,  9  'novissimo' 
in  Alegitur,  'novissime' inreliquis.  hinc  elucet  ex  apographo  eius  co- 
dicis,  unde  ille  Laurentianus  liber  ortus  est,  ceteros  libros  fluxisse. 

Id  quoque  apparet  ne  eum  quidem  librum,  qui  saepissime 
etiam    ubi    reliqui    omnes    discrepant   cum  A  codice   consentit, 

alterum  Laurentianum  (B)  dico,  ex  illo  desCriptum  esse.  sed  hic 
liber  fidem  non  habet,  quia  librarium  quaedam  ex  arbitrio  mu- 
tasse  apertum  est.  exemplo  sit  II,  7  'domini  interdictum',  quod 
in  reliquis  corruptum  est  in  'domum  interdictum'.  id  sibi  corri- 
gendum  esse  ratus  alterius  Laurentiani  librarius  perverse  muta- 
vit  in  'domuni  interdictam'. 

Hic  autem  liber  etsi  sua  menda  habet,  tamen  cum  editione 
Veneta  Perusini,  quae  anno  MDXIX  prodiit,  ita  congruit,  ut 
statim  appareat  eius  codicis  ope  illam  editionem  confectam  esse. 
afferam  nonuulla  testimonia.  I,  15  'omnia  fieri'  B  cum  ed.  Ven. 
'omnia  feci'  reliqui.  II,  1  'quo  sequebantur'  B.  Ven.  'quae  se- 
quebantur'  reliqui.  II,  3  laudem  et  vituperationem'  B,  cum 
laudem  librarius  pro  accusativo  haberet,  et  Ven.  'laudem  et  vi- 
tuperem'  reliqui.  II,  16  in  Isidori  exemplo  'nam  ille'  B.  Ven. 
'non  ille'  reliqui. 

Neque  igitur  codici  illi  interpolato  neque  ei  editioni,  quae 
ex  eo  confecta  est,  nullam  auctoritatem  attribuere  licet.  frag- 
mentum  Riccardianum,  ubi  quidem  talia  habet,  quae  sine  dubio 
vera  sunt,  ab  A  libro  nusquam  discedit,  ab  altero  codice  autem 
Laurentiano  ne  tum  quidem  differt,  ubi  errat,  patet  ergo  plane 
carere  nos  huius  fragmenti  lectionibus  posse. 

Deinde  illae  lectiones  in  margine  exempli  editionis  Basileen- 
sis  adscriptae,  quod  ab  Abr.  Gronovio  Ruhnkenius  accepit,  om- 
nes  eius  modi  sunt,  ut,  ubi  editio  Basileensis  ab  Aldi  editione 
discrepat,  ibi  Aldinae  editionis  scripturam  exhibeant.  videntur 
igitur  a  docto  quodam  homine  scriptae  esse,  qui  duas  illas  edi- 
tiones  comparavit,  neque  vero  ille  vir  doctus  artis  criticae  im- 
peritus  fuit:  unde  factum  est,  ut  etiam  de  suo  quaedam  pro- 
ferret,  quae  neque  in  Aldina  editione  neque  in  ullo  alio  libro 
leguntur.  eius  modi  est  eximia  eius  coniectura,  qua  paronomasiae 
prius  exemplum  ita  restituit  'non  enim  decet  hominem  genere 
nobilem  ingenio  mobilem  videri'.  'ingenio  mobilem'  enim  ceteri 
Iibri  omnes  omittunt.  itaque  haud  coutemnendae  quidem  sunt 
eae    lectiones,    neque    tamen    antiquitatis    auctoritatem    habeut. 

Priusquam  de  editionibus  Aldi  et  Rhenani  dicam,  codicum 
restat  Vindobonensis  ille  Halmii,  cuius  admodum  exigua  utilitas 
videtur  esse.  dixit  autem  Halmius  eum  cum  Veneta  Perusini 
editione  mire  consentire:  imo  cum  ipso  Laurentiano  B  ita  con- 
sentit,  ut  eae  omnes  lectiones  in  eo  quoque  inveniantur,  quibus 
Laurentiani  illius  et  Venetae  editionis  similitudinera  supra  de- 
monstravimus.  atque  etiam  ea  omnia  exhibet,  quae  Laurentiani 
illius  interpolatorem  produnt.  praeterea  corruptelas  habet,  quae 
neque  in  B  libro  neque  in  Perusini  editione  leguntur,  ut  p.  3,  3 
Halmii  'reddatur',  5,  1  'cum',  7  4tere',  22  'cum',  23  'filium', 
6,  3  Ldicitur'  omissum,  alia  innumera.  sed  errat  qui  hinc  con- 
cludat  posse  eum  ex  Laurentiano  libro  descriptum  esse.  nam 
quaedam  etiam  recta  praebet,  quae  in  B  codice  corrupta  sunt, 
ut  I,  10  ille  liber  pro  'nullo  consilio'  solus  tradit  'nunc  con- 
silio'.  unde  mihi  quidem  certissimum  est  utrumque  ex  eodem 
exemplari  interpolato  fluxisse. 

Itaque  ne  id  quidem  verum  est,  quod  Halmius  ad  I,  1  anno- 
tavit  'Graeca  figurarum  nomina  a  Butilio  praescripta  esse  ex  va- 
riis  scripturae  vitiis,  quae  ex  Vindobonensi  afferemus,  facile 
apparebit'.  eodem  iure  potuisset  concludere  etiam  auctorura  no- 
mina  a  Rutilio  Graeca  scripta  esse,  quia  in  illo  libro  occurrunt 
eius  modi  vitia  ut  I,  4.  I,  19.  II,  2.  II,  9.  II,  11  Yperidu  Hype- 
ridus  Hyperidu  Hipocridu  Hiperidu,  I,  9  Stratocleus,  I,  21  Lysiu 
similia,  sed  nihil  inde  elucet  nisi  librarii  alicuius  arbitrium,  qui 
quae  Graeca  viderentur  Graece  scribere  studeret.  neque  vero 
talia  iam  in  eo  exemplari  extabant,  unde  B  Jiber  descriptus  est: 
is  enim  Latinas  formas  ubique  praebet.  sed  errasse  Halmium 
iam  tum  patet,  si  figurarum  nomina  qualia  II,  13  in  contextu 
occurrunt  comparamus.  ibi  enim  homoeoteleuton  et  homoeopto- 
ton  fere  sine  scripturae  varietate  traduntur,  II,  14  autem  omnes 
habent  'quam  Graeci  prosodiam  appellant'. 

At  omnino  vera  nusquam  solus  Vindobonensis  habet,  errores 
plurimos.  plane  nulla  ergo  est  eius  auctoritas  nullaque  utilitas 
neque  ulla  ex  eo  licet  testimonia  afferre. 

Rhenaniana  editio  quanti  propter  editoris  fidem  aestimanda 
sit,  eorum  qui  Rutilio  operam  navant  nemo  non  intellegit.  ille 
vero  codex,  quem  Rhenanus  fide  secutus  est,  a  Laurentiano  A 
ita  differt,  ut  neque  ille  ex  hoc  neque  ex  illo  hic  natus  esse 
possit:  habet  enim  uterque  corruptelas,  quae  in  altero  non  oc- 
currunt.  sed  cum  reliquis  libris,  nimirum  cum  Laurentiano  B, 
Vindobonensi,  fragmentis  Riccardianis,  quos  omnes  ex  codice 
eodem  interpolato  fluxisse  ostendimus,  Rhenani  editio  quamquam 
libera  est  illarum  interpolationum,  taraen  ita  congruit,  ut  raenda 
quaedam  communia  habeant.  unde  factum  est.  ut  Laurentianus 
A  nonnunquam  solus  veram  lectionem  servaret.  eius  modi  cor- 
ruptelas  iam  supra  enumeravimus,  cum  de  A  libro  loqueremur. 
itaque  ex  eodem  archetypi  apographo  et  codex  ille  interpolatus 
ortus  est  et  liber  Spirensis,  ex  quo  editionem  Basileensem  con- 
fectam  esse  Halmius  in  praef.  p.  VI  exponit.  Laurentianum  A 
autem  non  ex  illo  apographo  sed  ex  ipso  archetypo  natum  esse 
iam  diximus. 

Quaeritur  denique,  num  ad  restituendum  archetypum  Aldi 
quoque  editio  anni  MDXXIII  utilis  aut  necessaria  sit.  videtur 
autera  editio  ea  arbitriura  et  acumen  editoris  passa  esse  neque 
cum  fide  ea  reddere,  quae  in  codice  unde  conficeretur  scripta 
extabant.  eius  modi  snnt  I,  5  archetypi  verba  'ipsi  sumere  tnm 
faceret',  ex  quibus  Aldinae  editor  haec  couformavit  'ipsi  sumeret 
ac  faceret'.  tales  vero  scripturae  traditae  correctiones  in  Aldina 
editione  saepius  occurrnut,  ut  I,  9  'quo  ne  tributa'  I,  12  'quem- 
vis  extrariorum  hominem'  I,  13  'utilitalem  continent'  I,  1G  'huius 
modi  ut  omnes'  alia.  errat  autem  editio  Aldi  saepe  una  cum 
Rhenaniana  iisque  libris  qui  ex  interpolato  codice  orti  sunt. 
talia  vitia  statim  I,  1  in  extremis  Demosthenis  verbis  occurrunt 
'accedit'  et  'minimura'.  sed  Rhenani  raultae  lectiones  verae  in 
Aldina  corruptae  sunt,  ut  eam  ex  codice  Spirensi  non  fluxisse 
pateat.  etiam  ab  interpolatis  ita  discedit,  ut  nonnullarum  inter- 
polationum  libera  sit.  quamquam  non  omniuro.  nam  II,  7  do* 
raura  interdictam  pro    domini    interdicto   cum  B  libro  et  Vindo- 

bonensi  et  editione  Veneta  communem  habet.  neque  refert,  ut 
unde  sit  orta  atque  quo  loco  in  librorum  familiam  inserenda» 
inquiramus.  nam  tantum  fuit  editoris  cum  arbitrium  tum  acumen, 
ut  ultro  lectiones  aliorum  librorum  veras  invenisse  atqiie  falsas 
eorum,  quos  cognosceret,  correxisse  putandus  sit.  itaque  huius 
editionis  lectiones,  ubi  verisimiles  sunt,  pro  coniecturis  aesti- 
mandae  neque  contemnendae  sunt:  ceterum  vetustae  scripturae 
testimonium  non  praebent. 

Etiam  archetypus  igitur  non  fuit  liber  annotationum  non- 
nullarum,  quae  in  textum  a  margine  illatae  erant.  sed  reliquae 
interpolationes  sive  mutationes,  quae  in  nonnullis  libris  occur- 
runt,  a  viris  doctis  in  restituendo  Rutilio  prorsus  debent  prae- 
teriri.  nam  ad  indagandas  vetustas  Iectiones  vel  ad  restituen- 
dum  archetypum  nihil  opus  esse  praeter  Laurentianum  A  et 
editionem  Basileensem  ex  iis  quae  exposuimus  apparet.  ergo 
ubi  hi  libri  consentiunt,  nulla  potest  de  archetypi  scriptura  du- 
bitatio  esse  nihilque  valet  reliquorum  differentia.  ubi  autem  illi 
duo  libri  dissentiunt,  aut  alter  aut  uterque  errat:  neque  tamen 
verum  ex  reliquis  elici  potest,  sed  coniectura  inveniendum  tali 
est,  qua  errandi  quoque  ratio  explicetur. 

De  Rutilii  libro  deque  eius  doctrina  et  de  artis  criticae  ra- 
tione,  qua  in  tractando  hoc  libro  utendum  sit,  iam  satis  expo- 
suimus  neque  quicquara  restat  nisi  ut  ea,  quae  in  novissima 
Lupi  editione  non  prorsus  recte  scripta  sint  aut  esse  nobis  vide- 
antur,  breviter  percurramus.  quorum  nonnulla  iam  commemo- 
ravimus.  nimirum  cum  Rutilii  liber  non  sit  turbatus  aut  ex- 
cerptoris  manu  corruptus,  sed  prope  integer  servatus,  nullam 
caussam  esse,  cur  duorum  librorum  divisionem  retineamus,  nisi 
id  consuetudini  concedi  oporteat.  sed  hic  liber  quomodo  in- 
scribi  debeat,  valde  dubium  est.  nam  sive  cum  A  codice  legis 
'P.  Rutilii  Lupi  schemata  dianoeas  ex  Graeco  vorsa  Gorgia'  sive  , 
cum  Rhenano  'P.  Rutilii  Lupi  de  figuris  sententiarum  liber  prior. 
ex  Graeco  Gorgia  vorsus',  inepta  est  sententiarum  schematura 
conimemoratio.    si    vero   cum  Halmio  inscribas  'P,  Rutilii   Lupi 

schemata  lexeos1,  non  clucet  unde  illa  corruptela  nasci  potuerit. 
recte  autem  fecerunt  editores,  quod  Gorgiae  mentionem  ex  in- 
scriptione  removerunt.  itaque  sic  inscribas  'P.  Rutilii  Lupi  sche- 
mata'  aut  si  mavis  'P.  Rutilii  Lupi  de  figuris'.  eum  enim  gene- 
tivum  omisso  nomine  unde  pendeat  esse  e  more  veterum  con- 
stat. 

Praeterea  demonstravimus  nullo  iure  figurarum  nomina  Graece 
ab  Halmio  edita  esse.  perlustrandae  vero  sunt  singulae  para- 
graphi.  liceat  autem  nobis  aliorum  quoque  post  Halmium  factas 
mutationes  etiam  si  probandae  non  sunt,  dummodo  aliquid  lucri 
ex  iis  capi  possit,  afferre  ac  diiudicare,  praeterea  observationes 
etiam  bis  terve  inserere*  quae  etsi  non  ad  Halmii  editionem  ta- 
men  ad  ipsum  Rutilii  librum  pertinent. 

Statim  I,  1  subinferendi  verbum  tale  est,  quod  ante  Augusti 
tempora  usurpatum  non  invenias.  particularn  enim  quae  est  'sub' 
adiungere  verbis  compositis  antiquiores  tum  modo  audent,  si 
sensim  et  occulte  vel  minutim  aliquid  fieri  significare  volunt. 
ita  Cicero  de  subinvidendo  subdiffidendo  suboffendendo,  Varro 
insatura.de  subdealbando  loquuntur.  motum  vero  alicuius  rei, 
qui  sub  aliam  rem  fiat,  ea  particula  in  bicompositis  rarissime 
significat  neque  nisi  apud  posteriores.  ita  subdividendi  verbum 
habet  Augustinus,  subdistinguendi  Pseudo  -  Asconius,  prae- 
sentiam  quandam  simulacris  subexhiberi  dieit  Arnobius,  de  sub- 
inferendo  autem  post  Rutilium  solus  Augustinus  loquitur.  apud 
Rutilium  igitur,  si  reliquias  literaturae  quae  ad  nostram  aetatem 
pervenerunt  consideramus,  primum  huius  usus  exemplum  inveni- 
tur.  omnino  verba  composita  iterum  componere  apud  posteriores 
quidem  scriptores  solemne  est:  apud  antiquiores  is  usus  certos 
fines  videtur  habuisse,  qui  adhuc  investigandi  sunt. 

Deinde  monendum  est,  ne  quis  in  verbis,  quae  sunt  'cum 
singulis  sententiis  statim  ratio  subiungitur,  hoc  exemplo',  offen- 
dat.  sunt  enim  haec  neglegenter  dicta,  sed  agnoscendam  atque 
probandam  hanc  Rutilii  neglegentiam  esse  supra  explicavi-' 
nnis. 

I,  2  Ruhnkenius  nocentem  neminem  sine  summo  maerore  et 
terrore  esse  quam  ut  traditum  est  sine  summo  maerore  malue- 
rat.  terrorem  addidit,  ut  haec  melius  cum  sequentibus  congrue- 
rent.  sed  maeroris  etiam  terror  causa  esse  potest  neque  necesse 
est  terroris  mentio  fiat.  iure  ergo  in  tradita  lectione  Halmius 
acquiescit.  at  haec  idcirco  commemoravi,  ut  omnino  vix  posse 
terrorem  ita  ut  Ruhnkenius  fecit  cum  maerore  coniungi  osten- 
derem.  terror  enim  est  eius  qui  terret,  non  eius  qui  metuit.  ita- 
que  terrorem  habent  eae  res,  quae  mentem  nocentis  excruciant, 
ipse  autem  nocens  non  esse  sine  terrore  dici  nequit.  terror  ani- 
mos  invadit  tenet  concutit.  ita  notione  vocis  servata  Latini 
loquuntur  neque  contradicit  Tullii  in  Tusculanis  IV,  8  definitio 
'terror  est  metus  concutiens,  quo  fit,  ut  terrorem  pallor  et  tre- 
mor  et  dentium  crepitus  consequatur1.  memorabilis  est  Servii  ad 
Aen.  XI,  357  annotatio,  qua  docet  terrorem  esse  proprie  qui 
aliis  inferatur,  metum  quem  babeant  timentes:  sed  eo  loco  ter- 
rorem  pro  metu  Vergilium  usurpasse.  verum  est  quod  de  ter- 
rore  dicit,  ineptum  quod  de  Vergilio.  eius  enim  verba,  quae 
sunt  'quod  si  tantus  habet  mentes  et  pectora  terror',  ipsius 
Servii  nostraeque  observationi  non  adversantur,  sed  suffra- 
gantur. 

I,  4  Jacobus  Simon,  cuius  plurimas  coniecturas  sciens  omitto, 
recte  observavit  apud  Quintilianum ,  qui  idem  hoc  Hyperidis 
exemplum  vel  potius  ipsius  Rutilii  translationem  affert,  post  ea 
quae  sunt  £pro  illiberali  diiigentem'  omitti  verba  'rei  familiaris'. 
veri  igitur  dissimile  non  est  apud  Rutilium  haec  eidem  inter- 
polatori  deberi,  qui  I,  7,  ubi  legitur  'in  summo  tempore',  addi- 
dit  'periculi'  alibi  alia.  ex  Quintiliano  etiam  alibi  Halmius  libro- 
rum  scripturas  correxit,  ut  I,  10  in  Charisii  verbis,  II,  1G  in 
Demetrii  Phalerei  antitheto. 

In  eodem  I,  4  exemplo  pro  'virtutis  laude',  Halmius  mavult 
'ut  virtutis  laude',  sed  ipsius  Rutilii  manum  credo  corrigit.  nam 
Ijbros,  qui  tradunt  'nullum  est  enim  vitium,    quo  virtutis   laude 

gloriari    possis',    non    licet   repraehendere,    cum    sensnm  aptum 
praebeant  a  Ruhnkenio   recte  explicatum. 

1,  5  Halmium  improbo,  qui  recepta  Kellerbaueri  coniectura 
scribit  'eum  id  quod  ab  altero  dictum  est  —  in  aliam  aut  con- 
trariam  (mentem)  accipitur'.  non  improbarem  Rutilium,  si  acci- 
piendi  verbum  pro  excipiendo,  quod  traditur,  adhibuisset:  sed 
excipi  ab  audiente  verba  loquentis  posse  dici  neque  quisquam 
negabit  neque  exemplis  demonstrare  opus  est.  excipi  enim  ea 
dicuntur,  quae  alter  ab  altero  suscepta  continuat  ut  labores. 
hie  verba  excipi  ita  dicuntur,  ut  in  aliam  mentem  continu- 
entur. 

Ibidem  Stephanum  probo,  qui  pro  libroram  lectione,  quae 
est  'filius  respondisset  non  esse  se  opus  saepe  eadem  oratione 
moneri',  restituit  'filius  respondit  se  non  esse  opus'.  hinc  enim 
vitii  origo  magis  apparet  quam  ex  Rubnkenii  scriptura,  quae  est 
'respondit  non  esse  se  opus'. 

Post  hanc  paragraphum  nihil  intercidisse  praeter  sequentis 
initium  supra  ostendimus. 

In  epiboles  descriptione  I,  7  legitur  'varietas  verborum,  quae 
tamen  eandem  vim  inter  se  habeat'.  pro  habendi  verbi  forma 
singulari  recte  Halmius  pluralem  numerum  edidit,  sed  quaeritur, 
utrum  indicativus  ferri  possit  an  potius  cum  Jacobo  scribendum 
sil  'habeant'.  sensus  enim  est  'varietas  verborum,  quae  quam- 
vis  varia  sint,  tamen  ita  debent  comparata  esse,  ut  eandem  vim 
interse  habeant\  indicativum  autem,  si  traditus  esset,  negle- 
gentia  Rutilii  excusaremus:  at  cum  necesse  sit  mutatione  uti, 
tali  utamur,  qua  etiam  neglegentia  vitetur,  praesertim  quoniam 
non  gravior  est  quam  altera. 

In  fine  eiusdem  paragraphl  Halmius  libros  ultra  Latini  ser- 
monis  leges,  ut  mihi  quidem  videtur,  secutus  edidit  'omniura 
vestri  facilitatem'.  libri  enim  exhibent  'vestri',  at  pro  'omnium' 
habent  'dominii',  ut  appareat  illud  'vestri'  a  pravo  quodam  cor- 
rectore  ortum  esse  neque  ullam  fidem  habere.    Ruhnkenius  Ste- 

phanum  secufus  verara  scripturam  ita  restituit  'omniura  vestrum 
facilitatem'. 

In  sequentis  fignrae  descriptione  traduntur  haec  'in  hoc  au- 
tem  omninm  sententiarum  unum  atque  idem  novissimum  ver- 
bum'.  Halmius  mavult  'idem  est  novissimum  verbum'.  sed  quo- 
niam  tradita  lectio  ferri  potest,  abstineamus  coniecturis,  ue  Ru- 
tilii  ipsius  verba  concinnemus. 

Ibidem  Sosicratis  verba  sunt  'initio  ad  bellum  suscipiendum 
nos  primum  impulit  Philippus,  deinde  in  ipso  belli  labore  ac 
pericnlo  deseruit  nos  Philippus,  novissime  nunc  calamitati  nos- 
trae  prpinde  atque  culpae  succensuit  idem  Philippus'.  Ruhn- 
kenius  'invitos'  pro  'initio'  restituendum  coniecit,  quam  coniec- 
turam  nescio  cur  Halmius  probaverit.  offendit  Ruhnkenius  prop- 
terea,  quod  nemo  praeter  Rutiliura  'initio'  et  'primum'  coniunxit: 
cum  autem  'initio'  vocem  sustulisset,  eodem  studio  pro  'novissime 
nunc'  coniecit  'novissime  huic'.  nihil  autem  mutandum  est,  si 
omnino  'initio'  et  'primum'  coniungi  possunt.  at  possunt:  nam 
non  idem  significant,  sed  diversas  relationes  habent.  Rutilius 
enim  impellendi  actionem  per  'primum'  vocem  sequentibus  Pbi- 
lippi  actionibus  opponit,  per  'initio'  vocera  terapus  impellendi 
significat. 

I,  9  Halmius  tradita  verba,  quae  sunt  'reperire  meliorem, 
quam  a  maioribus  accepistis,  non  potestis',  corrigere  voluit,  in 
addendis  Augustini  exemplo  ea  defendit,  sed  ne  opus  quidem  est 
defensione. 

In  iis  quae  sequuntur  'at  consiliis  captas  aerarii  opes,  quas 
cupitis  augere,  non  potestis'  augendi  verbum  ad  'cupitis'  et  ad 
'potestis'  referendum  offensioni  fuit:  verbum  alterum  excidisse 
putarunt  viri  docti,  sed  sine  causa.  neque  offenderunt  Jacobus, 
Ruhnkenius  et  antiquiores.  contra  captae  opes  merito  displi- 
cuerunt.  temptarunt  haec  multi,  sed  ut  vitium  non  prorsus  recte 
intellegerent.  nam  etiamsi  pro  'captas'  talem  vocem  invenias, 
quae  ad  opes  apte  adici  possit,  non  efficitur  apta  sententia  ne- 
que   reliquis   duabus    compar.    nimirum   consiliis    omnino    opes 

augeri  posse  orator  negare  nequit,  at  prava  consilia  eorum  re- 
praehendit  qui  tributis  minuendis  augeri  aerarii  opes  posse  cre- 
dant.  itaque  eius  modi  mutatio  esse  debet,  ut  talia  consilia  sig- 
nificentur. 

Ceterum  Halmius  ita  interpunxit,  ut  ex  eius  interpunctione 
neque  schema  neque  cogitationum  oppositio  clare  cognosci 
possint.  sunt  autem  cola  quae  dicuntur  ante  'at'  coniunctionem 
ponenda.  neque  equidem  vereor,  ne  ob  res,  quae  minusculae 
videri  possint,  ab  iis  repraehendar,  quibus  philologiae  natura 
cognita  est. 

Polyptoton  Rutilius  solere  dicit  complures^  sententias,  alio 
atque  alio  modo  ut  pronuntientur  efferre.  Maehlius,  qui  scri- 
bendum  coniecit  'alio  casu',  non  librarium  sed  Rulilii  ipsius  ne- 
glegentiam  non  correxit,  sed  mutavit:  nam  neglegenter  sententiae 
etiam  alio  atque  alio  casu  pronuntiari  dicerentur. 

Epiploces  descriptione  I,  13  pro  exemplo  eius  canonis  Iicet 
uti,  quem  ad  discernendas  codicum  scripturas  statuimus.  Ruhn- 
kenius  autem  eumque  secutus  Halmius  ediderunt  'quem  ad  mo- 
dum  catenam  multi  inter  se  circuli  coniuncti  vinciunt,  sic  huius 
schematis  utilitatem  complures  sententiae  interse  connexae  con- 
tinent'.  apparet  vero  eos  ut  libuit  aliud  ex  alio  libro  elegisse. 
extant  enim  in  Laurentiano  haec  'quem  ad  modum  catena  — 
vinciunt,  sic  —  utilitatem  —  continentur',  contra  in  Rhenani  edi- 
tione  'quem  ad  modum  catenae  —  vinciunt,  sic  —  utilitates  — 
continentur'.  quodsi  recte  his  testibus  uti  volumus,  ab  iis  quae 
uterque  praebet  exeundum  est,  ut  ea  quae  diverse  praebeant 
constituantur.  itaque  vinciendi  forma  activa  et  continendi  passiva 
servandae  sunt,  neque  dubiura  est,  quin  vero  appropinquemus, 
si  ita  scribamus  'quem  ad  modum  catenam  multi  interse  circuli 
coniuncti  vinciunt,  sic  huius  schematis  utilitate  complures  sen- 
tentiae  interse  connexae  continentur'.  hac  vero  via  apparet  vi- 
tiura,  quod  viros  doctos  adhuc  effugit:  nam  complures  sententiae 
interse  connexae  non  continentur  utilitate  schematis,  sed  uni- 
tate. 

Praeter  hoc  vitium  a  nobis  eraendatum  alia  in  eadem  para- 
grapho  occurrunt,  quibus  viri  docti  mederi  studuerunt:  sed  pro 
traditis  verbis  aperte  corruptis,  quae  sunt  'cui  praesto  est  tua 
voluntas,  industrins  sit  necesse  est',  Sauppii  coniecturam,  qua  ex 
tua  voluntate  fecit  strenuam  voluntatem,  in  verborum  contextum 
ab  Halmio  receptam  esse  rniror.  nam  nullam  ea  mutatio  certi- 
tudinem  habet,  qua  statim  se  esse  verara  persuadeat:  neque  ap- 
tara  efficit  conclusionem,  quia  strenua  voluntas  iam  industria 
est.  num  igitur  Lycurgus  dicat  'cui  praesto  est  industria,  in- 
dustrius  sit  necesse  est'?  neque  reliquae  mutationes,  quas  Hal- 
mius  enumerat,  certae  sunt.  sensui  earum  sola  sufficit  Stephani, 
qui  edidit  'cui  praesto  est  sua  voluntas'.  sed  ne  moremur  in 
vanis  et  incertis:  modo  moneamus  incertam  quoque  esse  Jacobi 
coniecturam  ab  Halmio  receptam,  qua  corrupta  verba  quae 
sunt  'verae  et  facile  felicitaslaudis'  sic  mutantur  'verae  et  stabi- 
lis  felicitas  laudis'.  nara  pro  stabili  adiectivo  alia  quoque  ad- 
iectiva  aut  etiara  adverbia  literis  non  dissirailia  inveniri  ad  ex- 
plendam  eententiam  posse  apparet. 

I,  15  Daphnidis  verba  ad  dialysin  illustrandam  laudata 
Hauptius  ita  restituit  'diligentem  prosperitatis  vestrae  esse'.  in 
eadem  figura  autem  Lysiae  verba  non  debebat,  opinor,  Halmius 
ita  mutare  'venit  hoc  tandem  nobis  novissime  tempus  ulciscendi', 
cum  id  quod  traditur  'venit  hoc  tamen  nobis  — '  intellegi 
possit. 

I,  18  'pes  ad  fugam'  appositissimus  Stangero  displicuit: 
quem  Halmius  secutus  'pedes  ad  fugam'  edidit  conferrique  car- 
minis  de  figuris  v.  86  iussit.  sed  nequaquam  ex  eo  versu,  qui 
est  'cui  furtum  in  manibus,  fuga  plantis,  ventre  sagina'  colligi 
potest  etiam  Rutilium  plurali  pedum  numero  usum  esse  neque 
id  per  se  necessarium  est.  nam  saepissime  apud  scriptores  ma- 
nus  et  pes  singulari  numero  posita  inveniuntur,  ubi  de  solo 
altero  pede  aut  manu  cogitari  non  possit.  alia  res  est  de  ocu- 
lis.  oculum  enim  sicut  Germani  numero  singulari  Latini  non 
dicunt,    nisi   ubi  re  vera  alter   tantum  oculus  significandus  est. 

itaque  non  dubitamus,  quin  post  oculos  Rutilius  manum  et  pedem 
singulari  numero  dixerit. 

I,  19  Hyperidis  ex  oratione  adversus  Aristogitoneni  verba 
Ruhnkenius  quidem  non  prorsus  recte  ita  edidit  'leges  igitur, 
quae  prohibebant  haec,  nonne  legebas?  non  poteram,-  propterea 
quod  literis  earum  arma  Macedonum  opposita  obficiebant'.  ne- 
que  enim  Aristogiton  Hyperidem  confiteri  vult  se  eas  leges  le- 
gisse,  sed  non  legisse.  at  ne  Halmius  quidem  recte  scripsit 
'uonne  neglegebas?  non  poteram  aliter,  propterea  — '  nam  quia 
arma  Macedonura  obficiebant,  idcirco  non  neglegendae  erant  le- 
ges,  sed  legi  modo  non  poterant.  itaque  in  Tollii  emendatione 
censeo  acquiescendum  esse,  qui  lenissima  mutatione  librorum 
scripturam  'nonneglegebas?  non  poteram  propterea  — '  ita  cor- 
rexit  'non  legebas?  non  poteram,  propterea  — ',  nisi  quod  quae- 
rendi  signum  hic  locum  non   habet. 

I,  21  in  extremis  Demosthenis  verbis  corruptis,  quae  sunt 
'sed  hic  longe  aliter  atque  hic  — '  Halmius  illud  'atque'  delevit: 
sed  tum  origo  erroris  non  intellegitur.  certitudinem  /vero  reli- 
quae  etiam  quae  hic  factae  sunt  coniecturae  non  habent. 

In  altero  quoque  Rutilii  libro  .multa  corrupta  sunt  neque 
certis  mutationibus  correcta.  incertas  autem  mutationes  nonnun- 
quam  Halmius  in  contextum  recepit.  idem  etiam  nonnunquam 
Ruhnkenii  mutationes  cur  non  probaverit,  mihi  quidem  non  ap- 
paret.  alibi  vero  sine  causa  in  traditis  verbis  offendit,  alia  post 
eum  demum  inventa  sunt,  alia  adhuc  emendanda.  sed  etiam 
hic  paragraphorum  ordinem  sequamur. 

Statim  II,  1  Myronis  verba  ita  edita  sunt  'magnus  ancilla- 
rum  [quae  sequebantur]  comitatus  **  appellabatur'.  at  haec  in- 
tercidisse  illa  ex  margine  illata  esse  nequaquam  certum  est, 
ubi  neque  per  se  patet  neque  prae  corruptelis  certe  cognosci  po- 
test,  quid  omnino  auctor  dicere  voluerit. 

Ibidem  Stephanus  descriptionem  sic  restituit  'alterum  genus 
est  cum  ad  id  quod  demonstrare  instituimus  ab  alia  re  et  ac- 
tionem  et  orationem  nostram  revocamus.'   quae  restitutio  sensui 


—     31     — 

satis  facit:  necesse  modo  est  ut  librorura  scripturae  magis  ap- 
propinquemus.  sic  ergo  legendum  est  'alterum  genus  est,  ad 
id  quod  demonstrare  instituimus  cum  ab  alia  re  orationem  at- 
que  actionem  nostram  revocamus'. 

II,  2  Ruhnkenius  stadium  pro  studio  recte  videtur  in  Hege- 
siae  verbis  posuisse,  quae  sunt  'alter  in  studio  laudis  versaba- 
tur  et  industriae  ac  virtutis  viam  gloriosam  sed  laboriosam  se- 
quebatur',  cum  quia  studii  vocabulum  paullo  antea  iam  usur- 
patum  est,  tum  quia  sic  apta  efficitur  et  cum  sequenti  congru- 
ens  comparatio. 

Fratrum  autem  illorum  is  magis  erat  laboriosus,  qui  cum 
habendi  cupiditate  depravatus  in  augenda  pecunia  totus  versa- 
retur,  'laborem  condendi  non  utendi  causa  suscipiebat'.  Halmius 
causae  vocem  ab  interpolatore  profectam  putat:  mavult  igitur 
de  labore  'condendi,  non  utendi'  sermonem  esse.  sed  si  acriter 
inquirimus,  neque  labor  utendi  quadrat  neque  non  utendi  labor 
cogitari  potest.    tradita  autem  lectio  apta  est. 

Sequitur  II,  3  corruptissimum  dicaeologiae  exemplum  'quod- 
si  me  repraehendis  cum  homo  adolescens  lapsus  sim  — '.  ea, 
quae  post  Ruhnkenium  tentata  sunt,  nequaquam  veri  necessita- 
tem  habent.  itaque  in  illius  restitutione  acquiescere  decet,  ante- 
quam  divinatione  verum  inveniatur. 

II,  4  traditum  est  'sed  ut  paratus  (sed  imparatus  ed.  Rhen.) 
venisse  videbatur'.  id  quod  Ruhnkenius  posuit  'sed  ut  paratus 
venisse  videtur'  sensui  satis  facit.  Halmius  edidit  *sed  ne  im- 
paratus  venisse  videatur',  quod  vereor  ne  non  aptum  sit.  evi- 
tare  enim,  non  quaerere  debuit  ille  homo,  de  quo  agitur,  talem 
suspicionem,  qua  ipse  precibus  suis  noceret. 

II,  5  ubi  haec  traduntur  'ita  ut  fecit  dives  avarus  in  villa 
aedem  fecit  Fortunae.  crimen  arguitur  temeritate  illius,  quae 
tam  locupletis  copias  dederit  ei,  qui  odisset  uti',  Halmius  recte 
fecit,  quod  Ruhnkenium,  qui  Dinarchi  nomen  in  divite  avaro  la- 
tere  putabat,  non  sequebatur.  nam  cum  sermo  de  eo  sit,  qui 
largis  opibus  uti  nesciat,  dives  avarus  eici  non  debet.    sed  prae- 

stare  Ruhnkenius  dicit  manum  a  mutilis  et  obscuris  abstinere: 
itaque  maluerim  Halmium  pro  iis,  quae  sunt  'aedem  fecit'  in 
textum  haec  'aedem  deiecit'  non  recepisse.  nam  ea  coniectura, 
quam  propter  literarum  simiiitudinem  commendat,  vitium  non 
tollitur.  recte  enim  Jacobus  Simon  animadvertit  hoc  omnino  non 
esse  horismi  exemplum.  descriptionem  igitur  vel  deiinitionem 
Fortnnae  aut  intercidisse  patet  aut  in  iis,  quae  de  divite  avaro 
dicuntur,  latere:  de  aede  vero  facienda  aut  deicienda  serrao 
fuisse  non  potest.  imo  censeo  divitem  avarum  nomen  quoddam 
malum  sive  convicium  imposuisse  Fortunae  eiusque  appellatio- 
nis  rationem  eam  fuisse^  quod  ternere  illa  tam  locupletis  copias 
dedisset  ipsi,  qui  odissit  uti.  sensum  igitur,  non  verba  sic  resti-. 
tuam:  dives  avarus  prodigae  nomen  dedit  Fortunae. 

II,  6  versum  in  prosopopoeia  propius  ad  libros  accedens 
Hauptius  nunc  ita  restituit  'haec  facinori  iuncta  parit  odium: 
inde  exitium  nascitur'. 

Ibidem  in  exemplo  Charisiano  accedendi  verbum  a  Gesnero 
mutatum  est  legiturque  nunc  'supplicem  vobis  accidere',  iure  ut 
credo.  sed  rationem  cur  de  accedendo  hic  dici  non  possit,  hanc 
putamus  esse.  dativum  accedendi  verbo  appositum  invenimus, 
ut  aut  res  significetur,  quae  accedente  altera  augeatur,  aut  per- 
sona,  cuius  res  augeatur.  propria  autem  accessio  sive  verus 
alicuius  rei  adventus  significatur  aut  repetita  praepositione  aut 
nudo  apposito  accusativo.  exempla  in  promptu  sunt,  sed 
non  necessaria,  quoniam  id,  quod  diximus,  ex  ipsis  loquendi 
legibus  consequitur. 

II,  9  synoecioseos  descriptio  haec  est  'hoc  schema  docet  di- 
yersas  res  coniungere  ■ — '.  at  schema  non  docet  neque  id  Ru- 
tilii  neglegentia  excusare  audeam,  sed  ex  consuetudine  eius  mu- 
tationem  hanc  proponam  'hoc  schema  solet  — '. 

Nec  graviorem  puto  II,  16  in  antitheseos  descriptione  cor- 
ruptelam  esse.  ibi  ante  Isidori  exemplum  haec  leguntur  'est 
autem  genus  huius  quod'.  at  uovum  genus  iam  commemorari 
significandum    est.     itaque   alii    aliter  mutarunt  'est  etiaui'    'esb 

item'  cest  autem  aliud',  Ruhnkenius  deinde  'genus  eius',  ut  ad 
ipsum  antitheton,  non  ad  primam  eius  speciem  pronomen  re- 
ferretur.  simplicissima  mutatione  scribas  'est  autem  genus  aliud, 
quod\ 

Descriptio  autem  quae  sequitur,  sic  ut  traditur,  intellegi  ne- 
quit.  quid  enim  est  genus  aliud  'quod  in  eadem  sententia  priori 
verbo  contrarium  quod  est  infert  et  coniungi  solet'?  lucem  ali- 
quam  affert  id,  quod  deinde  de  alio  illius  figurae  genere  legi- 
tur  'aJiud  est  item,  quod  superiori  infertur  sed  consequenter". 
hoc  Sauppius  collato  Quintiliano  (IX,  3,  84)  ita  illustravit  'Ruti- 
lius  dicit  hoc  genus  antitheti  eius  modi  esse,  ut  non  contraria 
sibi  opponantur,  sed  ut  ex  priore  posterius  eonsequatur'.  quod 
si  verum  est,  sequitur  antea  Rutilium  sic  fere  clixisse,  ut  vir 
doctus  in  margine  ed.  Rh.  emendavit  'quo  in  eadem  seutentia 
priori  verbo  contrarium  (adde  cquod  est')  iuferri  et  coniungi  so- 
let'.  vides  hoc  ita  quoque  exprimi  potuisse,  ut  traditur,  'quod 
in  eadem  sententia  priori  verbo  contrarium  quod  est  infert'  nisi 
quod  et  in  hac  et  in  altera  scriptura  extrema  verba  'et  coniungi 
solet'  obscura  manent. 

ReJiquimus  adhuc  schema  characterismi  II,  7  propterea, 
quia  singularem  ei  operam  Ussingius  in  Theophrasti  edi- 
tione  navavit.  is  post  characteras  illam  ebrii  descriptionem  suis 
aliorumque  coniecturis  partim  mutatam  partim  emendatam  edidit. 
post  Halmium  autem  in  hac  descriptione  certam  emendationem 
nemo  invenit  praeter  Hauptium,  cuius  scripturam  'quotidiani 
fuci  eodem  studio  excitati  convivae'  Ussingius  non  recepit.  no- 
luerim  autem  eum  de  suo  edidisse  'interea  procedit  simul  et 
tempus  et  potio':  ea  mutatione  enim  librorum  corrupta  lectio 
quae  est  'interea  procedit  simul  et  illud  tempus  et  potio'  non  ex- 
plicatur.  ceterum  coniecturae  eorum,  qui  in  his  corrigendis 
elaboraverunt,  id  commune  habent,  quod  non  simplices  sunt,  sed 
duobus  aut  tribus  locis  aliquid  mutent,  ut  in  nonnullis  de  tra- 
dita  scriptura   nihil  fere  remaneat  praeter  quasdam  literulas. 

Sed  displicet  mihi  etiam  Madvigii  ab  Ussingio  recepta   mu- 

tatio.  is  nempe  pro  his  'ebriosum  ipsi  vix  ebrii  cognoscunt' 
ita  scribi  iussit  'ebrii  se  ipse  vix  cognoscunt' ,  quo  efficitur 
et  cogitatio  nimis  subtilis  reliquaeque  descriptioni  prorsus 
impar.  corruptelae  autem  mira  origo  esset:  alteram  enim 
vocem  Madvigius  ita  mutavit,  ut  alteram  commode  posset 
eicere.  sed  cur  omnino  in  tradita  scriptura  offendit?  credo  quia 
hunc  eius  esse  sensum  ineptum  putavit  'ebriosum  ipsi,  vix  nunc 
cum  ebrii  sint,  cognoscunt',  quasi  ebrietas  facilius  cognoscendi 
causa  esset.  sed  necessarium  non  est  vix  particulam  cum  ebriis 
coniungere:  imo  cum  cognoscendo  coniungenda  est.  ita  habes 
sensum  aptissimum  'ebriosum  ipsi  vix  cognoscunt,  quia  ebrii 
sunt'.  ebrii  igitur  adiectivum  causae  expositionem  continet:  quod 
cxplicandi  genus  saepius  est  adhibendum. 

Haec  vero  protuli,  non  quod  aliorum  merita  non  agnoscerera, 
sed  quia  tacendum  non  esse  putabam,  ubi  ad  cognoscendam 
veritatem  aliquid  conferre  posse  mihi  viderer. 

loannes  Draheim,  natus  sum  Berolini  ante  diem  VII  Kal.  No- 
vembres  anni  MDCCCLIII  patre  Ludovico  ministerii  regii  secretario, 
matre  Guilelmina  de  gente  Kunowiana.  fidem  evangelicam  accepi.  duo- 
decim  autem  annos  Berolini  degi  unicus  parentum  filius,  in  quem  edu- 
candum  et  erudiendum  et  pater  et  mater  omnem  curam  contulerunt. 
gymnasium  frequentavi  Friderici  Guilelmi,  cuius  praeceptores  et  Rankium 
directorem  pia  memoria  semper  mihi  colendos  proposui  anno  h.  s.  LXVI 
pater  carissimus  obiit,  mater  Sedinum,  unde  orta  est,  mecum  migravit. 
alteram  igitur  patriam  nactus  in  gymnasium  quod  a  Maria  nomen  tenet 
receptus  sum.  praeceptores  habui  praeter  alios  Calonem  et  K.  E  A. 
Schmidtium  doctrinae  animique  praestantia  eximios.  maturitatis  testi- 
monium  adej.-tus  anno  aetatis  XVII.  Berolinum  redii,  ut  studiis  philo- 
logicis  et  theologicis  operam  navarem.  nomen  apud  philosophorum  ordi- 
nem  professus  mox  totum  me  ad  philologicam  disciplinam  converti. 
scholas  adii  per  octies  sex  menses  cum  aliorum  virorum  celeberrimorum 
tum  Hauptii  Kirchhoffii  Miillenhoffii  Bonitzii  Mommseni  Zelleri  Hiib- 
neri  Heydemanni.  Benevolentia  deinde  Hauptii  et  Kirchhoffii  vv.  cl. 
mihi  contigit,  ut  per  duo  annos  seminarii  regii  philologici  sodalis  es- 
sem.  societatibus  suis  interesse  mihi  permiserunt  Kirchhoffius  Miillen- 
hoffius  Bonitzius  Heydemannus.  his  viris  omnibus  ut  gratum  me  praebere 
discipulum  possim,  summae  mihi  semper  curae  erit.  contigit  autem  mihi, 
ut  Hauptius  paullo  ante  quam  obiret  hunc  libellum  benigne  acciperet: 
vehementer  vero  doleo  quod  gratiam  ei  vivo  referre  ampliorem  non 
licuit. 

SENTENTIAE  CONTROVERSAE. 


I.  Ar.  Nub  788  tl<;  yjv,  Iv  yi  v.oLTzoy.zfton  i/ivToi  Ta>.<ptTa;    non 
Strepsiadis  verba  sunt,  sed  Socratis. 

II.  Xen.  Cyneg.  II,  3  legendum  est  tyu^vjv  o£  IXapov. 

III.  Aristarchus   PindaYi   carmina   non  edidit,   sed    editionem  ab 
Aristophane  factam  commentario  illustravit. 

